શરણાગતિ – ભરોસો છે તેથી થાય છે. રુક્મિણી કહે છે, હે ગોવિન્દ, તારા વિશે સાંભળ્યું છે તને જોયો નથી. હવે જવાબદારી તારી છે – શ્રુત્વા ગુણાન. . . વિભીષણ ભગવાન રામને કહે છે : શ્રવણ સુજશ સુનિ આયો. . . વાનર પૂછે છે: ‘આ તો ઠીક છે મારા ઠાકોરે તારો સ્વીકાર કરી લીધો પણ ના પાડી દીધી હોત તો ? પાછો જાત ?’ ‘ના, પાછો તો જાત જ નહી’ – વિભીષણ. વાનર પૂછે છે: ‘તો તું શું કરત ?’ વિભીષણ કહે, ‘હજુ વિમાનનું મશીન ચાલુ છે. અહીંથી સીધો અયોધ્યા જાત, ને રામની જનેતાને ફરિયાદ કરત કે તારા દીકરાએ મને રાખ્યો નથી.